text: Træner til VM i håndværk
  24 juni 2013 kl. 15.32
  Den 22-årige Nick Madsen træner i disse dage i Sønderborg til Verdensmesterskaberne i håndværk - WorldSkills. De holdes i næste uge i Tyskland.
  Over 1000 unge fagfolk fra hele verden mødes i Leipzig for at konkurrere.
  Nick Madsen er i Sønderborg for at låse en maskine, som ligner den, han skal bruge til mesterskaberne.
  Han er måske ikke vant til maskinen. Men høje krav er ikke ukendt fra jobbet på en plastfabrik i Ølgod.
  Nick Madsen bliver sponseret af industrien og fonde, som betaler for træningstid og coaching. De håber på et godt resultat, for så kan Nick Madsen blive rollemodel.
  I dag flytter danske virksomheder nemlig flere arbejdspladser tilbage fra udlandet. Derfor er jobmulighederne i dansk industri gode.
  Men der mangler unge til at tage jobbene, så nu vil virksomhederne reklamere for deres uddannelser. Bl.a. ved at kæmpe for en dansk vinder ved verdensmesterskaberne.
  Der er 46 forskellige klasser. Sidste gang vandt danskere guld i murer- og bygningsmalerfagene. Men konkurrencen er hård...!
  Mød Nick Madsen i TV SYD kl. 19.30.
  